b'\n_START_ARTICLE_\nStillehavskveite\n_START_SECTION_\nRekordkveiter\n_START_PARAGRAPH_\nDet st\xc3\xb8rste eksemplaret man kjenner til skal ha v\xc3\xa6rt en hunn som m\xc3\xa5lte 267\xc2\xa0cm, men fangsten mangler seri\xc3\xb8s dokumentasjon. Ogs\xc3\xa5 nordmannen Kenneth Andre Mjelle nevner denne fiskens st\xc3\xb8rrelse og hevder samtidig at den kan veie opp mot 363\xc2\xa0kg i sin masteroppgave i molekyl\xc3\xa6r biologi fra 2006, men uten \xc3\xa5 f\xc3\xb8re en eneste referanse._NEWLINE_Den 5. september 2003 landet fiskeb\xc3\xa5ten \xc2\xabMiss Mary\xc2\xbb ei stillehavskveite p\xc3\xa5 cirka 249\xc2\xa0kg (553\xc2\xa0lb). Den skal ha m\xc3\xa5lt cirka 249\xc2\xa0cm og er trolig rekord for arten. Fangsten ble gjort p\xc3\xa5 line utenfor St. Lawrence Island i Beringhavet. Rekorden p\xc3\xa5 stang er ei stillehavskveite p\xc3\xa5 cirka 208\xc2\xa0kg (459\xc2\xa0lb), tatt av sportsfiskeren Jack Tragis fra Fairbanks i Unalaska Bay (Alaska) i 1996.'